María Isabel ble født i småbyen Ayamonte i Huelva-provinsen i Andalucía i sydvestre Spania. Allerede som lite barn viste hun stor interesse for både dans og sang, og som 9-åring i 2004 deltok hun i "Eurojunior" – den spanske finalen foran Junior Eurovision Song Contest. Hun vant den spanske finalen med den flamenco-inspirerte popsangen «Antes muerta que sencilla» (norsk oversettelse: "heller død enn ordinær"). Gjennom seieren fikk hun representere Spania i Junior Eurovision Song Contest 2004 på Lillehammer i Norge, som hun også vant.